
I. PIRKIMO OBJEKTAS IR PIRKIMO SUTARTIES SĄLYGOS

1. Perkamos Tauragės profesinio mokymo centro finansinių ataskaitų audito atlikimo paslaugos (toliau – Auditas), BVPŽ kodas - 79212000-3 „Audito paslaugos“. Pirkimo savybės, terminai, tiekimo sąlygos, techninė specifikacija aprašyta šios apklausos sąlygų 1 priede „Techninė specifikacija“. 
2. Pasirinkus laimėtoją, jis bus kviečiamas sudaryti pirkimo sutartį. Pirkimo sutartis sudaroma ir nutraukiama vadovaujantis Lietuvos Respublikos civiliniu kodeksu, Viešųjų pirkimų įstatymu (toliau – VPĮ), Mažos vertės pirkimų tvarkos aprašu (toliau – Aprašas) ir kitais pirkimo sutartį bei pirkimo objektą reglamentuojančiais teisės aktais. 

II. REIKALAVIMAI PASIŪLYMO RENGIMUI IR PATEIKIMUI

3. Šioje apklausoje taikomi tik tiekėjų (tiekėjų grupės nariams) kvalifikacijos reikalavimai. 
4. Tiekėjo pasiūlymą sudaro CVP IS priemonėmis pateiktų dokumentų ir duomenų visuma:
4.1. užpildyta pasirašyta pasiūlymo forma (apklausos sąlygų 2 priedas „Pasiūlymo forma“) ir įkelta į CVP IS;
4.2. jungtinės veiklos sutarties skaitmeninė kopija (jeigu dalyvauja ūkio subjektų grupė);
4.3. įgaliojimo ar kito dokumento, suteikiančio teisę atstovauti tiekėją / dalyvį, pasirašyti ir pateikti tiekėjo pasiūlymą ar kitus dokumentus, skenuota skaitmeninė popierinio dokumento kopija arba elektroninio dokumento originalas (taikoma, kai pasiūlymą ir jį sudarančius originalius elektroninius dokumentus elektroniniu parašu patvirtina / pasirašo ir CVP IS priemonėmis pateikia ne įmonės vadovas, o kitas / įgaliotas asmuo);
4.4. patvirtinimas, kad paslaugos teikėjas- Audito įmonė įstatymų nustatyta tvarka yra įrašyta į Lietuvos Respublikos audito įmonių sąrašą;
4.5. kita šios apklausos sąlygose prašoma ar savanoriškai pateikiama informacija (dokumentai).
5. Pasiūlymuose nurodoma kaina pateikiama eurais, turi būti išreikšta ir apskaičiuota taip, kaip nurodyta šios apklausos sąlygų 2 priede „Pasiūlymo forma“. Apskaičiuojant kainą, turi būti atsižvelgta į visas  apklausos sąlygas, į techninės specifikacijos reikalavimus ir pan. Į kainą turi būti įskaityti visi mokesčiai ir visos tiekėjo galimos sąnaudos bei išlaidos. Pasiūlymo kaina ir jos dalys pateikiamos nurodant du skaičius po kablelio, t. y. šimtąsias kainos dalis, kainos ir jų dalys neapvalinamos.
6. Jei šioje apklausoje dalyvauja ūkio subjektų grupė, ji pateikia jungtinės veiklos sutarties skenuotą skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Tauragės profesinio mokymo centras (toliau – perkančioji organizacija) sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Šioje apklausoje nereikalaujama, kad ūkio subjektų grupės pateiktą pasiūlymą pripažinus laimėjusiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.
7. Tiekėjas privalo nurodyti ar jo pasiūlyme yra konfidencialios informacijos, ir kuri informacija, vadovaujantis VPĮ 20 straipsniu, yra konfidenciali. Perkančioji organizacija gali kreiptis į tiekėją prašydama pagrįsti informacijos konfidencialumą. Konfidencialius dokumentus tiekėjas nurodo pasiūlymo formoje, parengtoje pagal šios apklausos sąlygų 2 priedą.
8. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas vertimas į lietuvių kalbą.
9. Tiekėjas, pateikdamas pasiūlymą, turi siūlyti visą nurodytą Audito apimtį.
10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
11. Pasiūlymas turi galioti ne trumpiau kaip 60 dienų nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
12. Pasiūlymus gali teikti tik CVP IS registruoti tiekėjai. Perkančioji organizacija nereikalauja, kad pasiūlymas būtų pasirašytas elektroniniu parašu. Pasiūlyme pateikiami dokumentai turi būti pateikti elektronine forma, kurie tiesiogiai suformuoti elektroninėmis priemonėmis. Jei nėra galimybių pateikti originalius elektroninius dokumentus, pateikiami skenuoti skaitmeniniai elektroninėje formoje. Pateikiami originalūs elektroniniai dokumentai (pasirašyti elektroniniu parašu) ar skaitmeninės popierinių dokumentų kopijos turi būti prieinami naudojant nediskriminuojančius, visuotinai prieinamus duomenų rinkmenų formatus (rekomenduojama PDF, angl. Portable Document Format). Perkančioji organizacija pasilieka sau teisę prašyti dokumentų originalų.
13. Tiekėjas gali užšifruoti visą pasiūlymą ar atskiras jos dalis. Užšifruotas pasiūlymas ar jo dalis gali būti pateikiami iki pasiūlymo pateikimo termino pabaigos. Kad būtų galima iššifruoti pasiūlymą ar jo dalį, tiekėjas laiku, iki pradinio susipažinimo su CVP IS priemonėmis gautais pasiūlymais procedūros pradžios, CVP IS priemonėmis, privalo pateikti slaptažodį. Tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
14. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. 
15. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://pirkimai.eviesiejipirkimai.lt. Pasiūlymai, pateikti popierine forma arba ne šios apklausos sąlygose nurodytomis elektroninėmis priemonėmis ar forma, bus atmesti kaip neatitinkantys pirkimo dokumentų reikalavimus.
16. Dalyvis iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.
17. Pasiūlymas turi būti pateiktas iki  CVP IS nurodyto termino pabaigos. Pasibaigus nurodytam terminui pasiūlymų pateikti nebebus galima.

III. PRADINIS SUSIPAŽINIMAS SU PASIŪLYMAIS

18. Pirkimo organizatorius pradinio susipažinimo su CVP IS priemonėmis gautais pasiūlymais procedūrą vykdo vadovaujantis Aprašo 24.3.11 punkto VPĮ 44 straipsnio nuostatomis. Pirkimų organizatorius atlieka tokius pat veiksmus, kokius VPĮ 44 straipsnyje nustatytais atvejais atliktų Komisija, išskyrus posėdžiavimus, jų protokalavimus ir pan.
19. Pirkimo organizatorius, pasibaigus pasiūlymų pateikimo terminui, dalyviams nedalyvaujant, pradinio susipažinimo su CVP IS priemonėmis gauta pasiūlymų metu, tikrina ar pateikti pasiūlymai yra tinkamai pateikti, o jei užšifruoti, ar iki pradinio susipažinimo su CVP IS priemonėmis gautais pasiūlymais procedūros pradžios pateiktas užšifruoto pasiūlymo ar jo dalies slaptažodis.
20. Iškilus klausimų dėl pasiūlymų turinio ir pirkimo organizatoriui raštu paprašius, dalyvis privalo per pirkimo organizatoriaus nurodytą terminą CVP IS susirašinėjimo priemonėmis pateikti papildomus paaiškinimus, nekeisdami pirminio pasiūlymo esmės. Perkančioji organizacija negali prašyti, siūlyti arba leisti pakeisti pirminio pasiūlymo esmės – pakeisti kainą arba padaryti kitų pakeitimų, dėl kurių šios apklausos sąlygose nustatytų reikalavimų neatitinkantis pirminis pasiūlymas taptų juos atitinkantis, išskyrus Aprašo 24.3.12.10 punkte nustatytais atvejais.
21. Tolesnes pasiūlymų nagrinėjimo, vertinimo ir palyginimo procedūras pirkimo organizatorius atlieka pasiūlymus pateikusiems dalyviams ar jų įgaliotiems atstovams nedalyvaujant.

IV. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

22. Gauti pasiūlymais bus vertinami Aprašo 24.3.12 punkte nustatyta tvarka.
[bookmark: _Toc47844936][bookmark: _Toc60525490]23. Perkančioji organizacija atmeta pasiūlymą Apraše nustatytais pagrindais.

V. PASIŪLYMŲ VERTINIMAS

24. Perkančioji organizacija ekonomiškai naudingiausią pasiūlymą išrenka pagal kainą. Pasiūlymuose nurodytos kainos vertinamos eurais.
25. Šioje apklausoje derybos nebus vykdomos.

VI. PIRKIMO DOKUMENTŲ PAAIŠKINIMAI IR PATIKSLINIMAI

26. Pirkimo dokumentų patikslinimų ir paaiškinimų tvarką bei sąlygos nustatytos Aprašo 24.3.6-24.3.8 punktuose nustatyta tvarka.
27. Bet kokia informacija, šios apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiekėjo / dalyvio atstovas prieš susirašinėdamas su perkančiąja organizacija turi CVP IS susirašinėjimo priemonėmis pateikti įgaliojimą ar kitą dokumentą (popierinio dokumento skaitmeninę kopiją), informaciją, suteikiančią teisę susirašinėti CVP IS priemonės su perkančiąja organizacija arba pasirašyti siunčiamus raštus tiekėjo / dalyvio vardu. Tiesioginį ryšį su tiekėjais įgaliotas palaikyti pirkimo organizatorius Severinas Bartašius, mob. tel. 0 686 76087, el. p. infrastruktura@tauragesprc.lt

VII. SPRENDIMAS DĖL PIRKIMO SUTARTIES SUDARYMO

28. Pasiūlymų eilė sudaroma, laimėtojas pasirenkamas ir (ar) priimamas sprendimas (ne) sudaryti pirkimo sutarties arba pradėti pirkimą iš naujo, Aprašo 24.3.13  - 24.3.20 punktuose nustatyta tvarka.
VIII. GINČŲ NAGRINĖJIMO TVARKA

29. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Aprašo 24.3.10 punkte nustatyta tvarka. 
30. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos. Perkančiajai organizacijai neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
31. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.


__________


























						Pirkimo sąlygų 1 priedas

FINANSINIŲ ATASKAITŲ AUDITO ATLIKIMO PASLAUGŲ PIRKIMAS
TECHNINĖ SPECIFIKACIJA 
      BENDRIEJI REIKALAVIMAI
1. Audito įmonė įstatymų nustatyta tvarka turi būti įrašyta į Lietuvos Respublikos audito įmonių sąrašą ir atitikti Lietuvos Respublikos audito įstatymo ir kitų teisės aktų nustatytus reikalavimus auditoriams ir audito įmonėms.
2. Audito įmonė turi turėti atestuotą auditorių, kuris atliks Tauragės profesinio rengimo centro 2025 m., 2026 ir 2027 m. finansinių ataskaitų auditą. 
3. Auditas turi apimti laikotarpį nuo 2025 m. sausio 1 d. iki 2025 m. gruodžio 31 d. (už 2025 m.), ir 2026 m. sausio 1 d. iki 2026 m. gruodžio 31 d. (už 2026 m.) ir 2027 m. sausio 1 d. iki 2027 m. gruodžio 31 d. (už 2027 m.).

PASLAUGOS REIKALAVIMAI
	Finansinių ataskaitų audito atlikimo paslaugos

	Užsakovo pavadinimas
	Juridinio asmens kodas
	Finansiniai metai

	
	
	Pirmieji
	Antrieji
	Tretieji

	
	
	2025
	2026
	2027

	Tauragės profesinio rengimo centras
	190807286
	

	Užsakovo pagrindiniai finansiniai-ekonominiai rodikliai

	Preliminari balanso aktyvo/pasyvo tikrinama suma praėjusiais metais:
	2 580 896,66

	Darbuotojų skaičius:
	73

	Pajamos praėjusiais metais:
	354 896,44

	Ilgalaikis turtas (likutinė vertė praėjusių metų gruodžio 31 d.):
	2 045 411,50

	Įsipareigojimas tiekėjams (praėjusių metų gruodžio 31 d.):
	14 474,47

	Užsakovo pajamų šaltinis:
	Valstybės lėšos
Savivaldybės lėšos
ES ir kitų fondų lėšos
Nuosavos lėšos

	Ar taikoma konsoliduota finansinė atskaitomybė?:
	Ne

	
	
	
	
	

	
	
	
	
	

	Iki kada tiekėjas turi pateikti atitinkamų finansinių metų paslaugų rezultatus?
Ne vėliau kaip iki kitų metų:
	02-28

	Ar vadovaujantis Lietuvos Respublikoje galiojančiais teisės aktais kartu su auditoriaus išvada bus prašoma pateikti finansinių ataskaitų audito ataskaitą?:
	Taip

	Audito išvados kalba ir egzempliorių skaičius:
	Lietuvių
	1 egz.

	Audito ataskaitos (jei taikoma) kalba ir egzempliorių skaičius:
	Lietuvių
	1 egz.

	Ar likus 11 d.d. iki paslaugų rezultatų pateikimo termino tiekėjas turi pateikti auditoriaus išvados ir finansinių ataskaitų audito ataskaitos (jei taikoma) projektą lietuvių ir anglų (jei taikoma) kalba?:
	Taip

	Užsakovo finansines ataskaitas (rinkinį, jei taikoma) sudaro šie pagrindiniai dokumentai:
	Finansinės būklės ataskaita, Veiklos rezultatų ataskaita, Grynojo turto pokyčio ataskaita, Pinigų srautų ataskaita, Aiškinamasis raštas. 

	Ar bus rengiamas metinis pranešimas ir /ar konsoliduotas metinis pranešimas. 
	Ne

	Ar bus rengiama veiklos ataskaita? (Jei užsakovas nurodo, kad rengiama veikos ataskaita, tiekėjas iki nustatyto atitinkamo finansinių metų paslaugų suteikimo termino užsakovui turės pateikti nuomonę, ar veiklos ataskaitoje pateikti finansiniai duomenys atitinka metinių finansinių ataskaitų (konsoliduotų finansinių ataskaitų, jei taikoma) duomenis bei nurodyti, ar atsižvelgiant į paslaugų teikimo metu gautą informaciją veiklos ataskaitoje nustatyta reikšmingų iškraipymų ir, jei nustatyta, nurodyti tokių iškraipymų pobūdį):
	Taip

	Specialūs LR galiojantys teisės aktai, kuriais vadovaujantis turi būti teikiamos paslaugos:
	Viešojo sektoriaus apskaitos ir finansinės atskaitomybės standartai (VSAFAS), LR viešojo sektoriaus atskaitomybės įstatymas , LR Viešųjų įstaigų įstatymas












Pirkimo sąlygų 2 priedas
(Pasiūlymo formos pavyzdys)
Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
__________________________
(Adresatas (perkančioji organizacija))
PASIŪLYMAS
DĖL FINANSINIŲ ATASKAITŲ AUDITO PASLAUGŲ PIRKIMO
  ______________
(Data)
_________________
(Sudarymo vieta)
	Dalyvio pavadinimas ir kodas(jei pasiūlymą pateikia tiekėjų grupė, nurodyti visų tiekėjų grupės partnerių pavadinimai ir kodai)
	

	Dalyvio adresas(jei pasiūlymą pateikia tiekėjų grupė, nurodyti visų tiekėjų grupės partnerių adresus)
	

	Dalyvio įgalioto asmens pasirašyti pasiūlymą vardas ir pavardė
	

	Dalyvio įgalioto asmens bendrauti pateikto pasiūlymo klausimais
	

	Dalyvio telefono/fakso numeris
	

	Dalyvio el. pašto adresas
	


Pažymime, kad sutinkame su visomis pirkimo dokumentų sąlygomis.
Siūlome:
	Eil. Nr.
	Paslaugos pavadinimas
	Vieneto kaina EUR be PVM
	Bendra kaina EUR be PVM

	1.
	2025 metų finansinių ataskaitų auditas
	
	

	2.
	2026 metų finansinių ataskaitų auditas
	
	

	3.
	2027 metų finansinių ataskaitų auditas
	
	

	Bendra pasiūlymo kaina be PVM:
	

	PVM 21%:
	

	Bendra pasiūlymo kaina su PVM
	


Į kainą turi būti įskaityti visi tiekėjo mokami mokesčiai ir visos patiriamos su pasiūlymo rengimu ir su pirkimo sutarties vykdymu susijusios išlaidos.


Kartu su pasiūlymu pateikiami šie dokumentai:
	Eil. Nr.
	Dokumentų pavadinimai

	1.
	Dokumentas (-ai) patvirtinantis atitiktį Pirkimo sąlygų 1 priedo „Techninė specifikacija“ 1 p. (įrašyti)

	2.
	Dokumentas (-ai) patvirtinantis atitiktį Pirkimo sąlygų 1 priedo „Techninė specifikacija“ 2 p. (įrašyti)

	3. 
	Kita (įrašyti)


Šiame pasiūlyme yra pateikta konfidenciali informacija:
	Eil.
Nr.
	Pateikto dokumento pavadinimas
	Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)*
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)*

	
	
	
	

	
	
	
	


* Pastaba. Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.
Pasiūlymas galioja iki pirkimo dokumentuose nurodyto termino pabaigos.

______________________________	___________	_________________
Dalyvis arba jo įgaliotas asmuo	  	      parašas		       vardas ir pavardė	

